กองทุนกองหนึ่งไม่ได้ถือสินทรัพย์แค่เพียงชนิดเดียว แต่จะถือหลายๆ อย่าง เพื่ออะไร
a. วิเคราะห์จุดที่ราคามีแนวโน้มที่จะสูงขึ้นหรือต่ำลงได้
b. กระจายการลงทุน
c. จับจังหวะลงทุนในตลาด
d. ทำนายสิ่งที่จะเกิดขึ้นในอนาคต
คำตอบที่ถูกต้องคือ b.  
เนื่องจาก กองทุนกองหนึ่งไม่ได้ถือสินทรัพย์แค่เพียงชนิดเดียว แต่จะถือหลายๆ อย่างเพื่อกระจายการลงทุน ราคา NAV ที่เห็นจึงเป็นการรวมมูลค่าของทุกสินทรัพย์เข้าด้วยกัน จึงใช้การวิเคราะห์แนวโน้มกับกราฟกองทุนไม่ได้

การตีกราฟ หรือ การวิเคราะห์ทางเทคนิคอล คือ การใช้เครื่องมือ หรือโมเดลทางคณิตศาสตร์มาจับจังหวะลงทุนในตลาด การวิเคราะห์ทางเทคนิคอล ส่วนใหญ่จะเป็นการตีกรอบแนวโน้ม หรือการใช้ข้อมูลในอดีตเพื่อทำนายสิ่งที่จะเกิดขึ้นในอนาคต ด้วยความเชื่อที่ว่านักลงทุนในตลาดจะพฤติกรรมซ้ำๆ เดิม เป็นวัฏจักร กราฟหุ้นสามารถใช้การตีกราฟมาวิเคราะห์ได้ แต่กราฟกองทุนไม่ควรใช้การตีกราฟมาวิเคราะห์ ด้วยเหตุผล 3 ข้อ คือ

1. ราคา NAV บนกราฟกองทุน ไม่ได้สะท้อนปริมาณ demand-supply ที่แท้จริง สำหรับหุ้น ยิ่งซื้อราคายิ่งสูง ยิ่งขายราคายิ่งต่ำ ทำให้วิเคราะห์จุดที่ราคามีแนวโน้มที่จะสูงขึ้นหรือต่ำลงได้ สำหรับกองทุน ราคา NAV คำนวณจากมูลค่าทรัพย์สินทั้งหมดที่กองทุนถืออยู่ หารด้วยจำนวนหน่วยลงทุนทั้งหมด ซึ่งจะขึ้นลงตามมูลค่าสิ่งที่ที่กองทุนไปลงทุนเท่านั้น การซื้อขายกองทุนไม่ได้ทำให้ราคา NAV เคลื่อนไหว ดังนั้นจะไม่สามารถวิเคราะห์ด้วยการตีกราฟได้

2. กองทุนกองหนึ่งไม่ได้ถือสินทรัพย์แค่เพียงชนิดเดียว แต่จะถือหลายๆ อย่างเพื่อกระจายการลงทุน ราคา NAV ที่เห็นจึงเป็นการรวมมูลค่าของทุกสินทรัพย์เข้าด้วยกัน จึงใช้การวิเคราะห์แนวโน้มกับกราฟกองทุนไม่ได้

3. ผู้จัดการกองทุนจะมีการปรับพอร์ตการลงทุนตามสถานการณ์อยู่เสมอ แสดงว่าราคาที่เห็นบนกราฟในแต่ละปี ไส้ข้างในกองทุนอาจจะเป็นคนละไส้กัน ทำให้การใช้ข้อมูลราคาในอดีตมาวิเคราะห์ปัจจุบัน จึงไม่สมเหตุสมผล
ตลาดการเงิน & ผลิตภัณฑ์และบริการทางการเงิน